Engelhartszell an der Donau

Engelhartszell, oficiale Engelhartszell an der Donau - prononco , do "Engelhartszell ĉe la Danubo", estas merkata komunumo en Aŭstrio, borde de la rivero Danubo. Ĝi apartenas al la federacia lando Supra Aŭstrio kaj al la distrikto Schärding. Laŭ stato de la jaro  en la komunumo vivis  sur areo de  kvadrataj kilometroj, kio rezultigas loĝdenson de  loĝantoj/km².  

La komunumo estas konata pro la trapista monaĥejo Engelszell.

 Geografio 
Engelhartszell situas en regiono Innviertel ĉe la dekstra (suda) bordo de rivero Danubo, en alto de 302 metroj. Ĝi grandas nord-sude 9,2 km, orient-okcidente 7,4 km. El ĝia areo de 18,8 km² 57,4 % estas arbaro, 28,2 % agraro.

La situo de Engelhartszell markas la lokon, kie la landlimo inter Aŭstrio kaj Germanio foriras de Danubo norden. Okcidente de la loko Danubo konsistigas la landlimon.

Engelshartszell posedas havenon, ĉe kiu haltas turismaj ŝipoj trafikantaj inter Linz kaj Passau. Tra ĝi pasas federacia vojo "B 130", la "Nibelunga vojo", laŭdanuba. La plej proksimaj aŭtaj transirejoj estas ponto 7 km en alvala direkto kaj pramo ĉe Obernzell, 8 km en alfonta direkto. Iom supre de la loko estas akvobaraĵo, kiu servas por produkti elektron.

Administraj partoj estas:
 Engelhartszell
 Engelszell
 Kronschlag
 Maierhof
 Oberranna
 Ronthal
 Saag
 Stadl
La komunuma teritorio havas dupartan formon; okcidente de vilaĝo Engelhartszell situas proksimume kvadrata parto kun Maierhof kaj Stadl, oriente aliĝas mallarĝa laŭ-danuba patotenilo, en kiu situas la partoj Saag, Ronthal, Kronschlag kaj Oberranna. Stadl situas plej malproksime de Danubo, ĉe monteto Haugstein, kiu per 895 metroj estas la plej alta loko de Innviertel. Stadl mem situas je alto de 790 m.

 Blazono 

Sur ruĝa fono ora, kurblatera pinto kun la nigra majuskla litero "E"; en la supraj anguloj po arĝenta sespinta stelo. La flagaj koloroj estas ruĝa, flava kaj ruĝa.

La origino de la blazono estas nekonata. La unua konata oficiala uzo estis sur akto de la .

 Historio 
De la fondo de duklando Bavario ĝis 1780 la ejo estis bavaria; per la Packontrakto de Teŝino ĝi estis cedita al Aŭstrio, samkiel la tuta regiono Innviertel (tiam Innbaiern = Inn-Bavario). Post la napoleonaj militoj ĝi dum mallonga tempo eeiĝis bavaria, ekde 1814 ĝi apartenas al Aŭstrio. Inter 1938 kaj 1945 ĝi estis parto de "Gau Oberdonau".

 Eksteraj ligiloj 
  ()

Kategorio:Komunumoj de Supra Aŭstrio
Kategorio:Distrikto Schärding